Document ID: 31978L0609

ΟΔΗΓΙΑ ΤΟΥ ΣΥΜΒΟΥΛΙΟΥ
της 29ης Ιουνίου 1978
περί πέμπτης τροποποιήσεως της οδηγίας 73/241/ΕΟΚ « περί προσεγγίσεως των νομοθεσιών των Κρατών Μελών σχετικά με τα προϊόντα του κακάο και της σοκολάτας »
( 78/609/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,
Έχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως το άρθρο 100 ,
την πρόταση της Επιτροπής ,
τη γνώμη της Συνελεύσεως (1) ,
τη γνώμη της Οικονομικής και Κοινωνικής Επιτροπής (2) ,
Εκτιμώντας :
ότι το παράρτημα I σημείο 1.19 της οδηγίας 73/241/ΕΟΚ του Συμβουλίου της 24ης Ιουλίου 1973 περί προσεγγίσεως των νομοθεσιών των Κρατών Μελών σχετικά με τα προϊόντα του κακάο και της σοκολάτας (3) , όπως τροποποιήθηκε για τελευταία φορά από την οδηγία 76/628/ΕΟΚ (4) , δίνει τον ορισμό της σοκολάτας με φουντούκια gianduja .
ότι ο ορισμός που περιέχεται στο παράρτημα I γι’ αυτό τον τύπο σοκολάτας δεν προβλέπει τη χρησιμοποίηση γάλακτος σε διάφορες μορφές , πράγμα που θα μπορούσε να οδηγήσει στο να μην επιτρέπεται πλέον η παρασκευή αυτού του τύπου σοκολάτας , που είναι εξάλλου προϊόν ποιότητος .
ότι το προϊόν είναι δυνατόν να περιέχει παραδοσιακά ορισμένη ποσότητα γάλατος και αρμόζει ως εκ τούτου να δοθεί καλύτερος ορισμός και να επιτραπεί η προσθήκη , σε μικρές ποσότητες , γάλατος σε διάφορες μορφές ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
Άρθρο 1
Το παράρτημα I σημειο 1.19 της οδηγίας 73/241/ΕΟΚ αντικαθίσταται από το ακόλουθο κείμενο :
« 1.19 Σοκολάτα με φουντούκια gianduja ( ή ένα από τα παράγωγα της τελευταίας λέξεως )
το προϊόν που λαμβάνεται , αφ’ ενός , από σοκολάτα , της οποίας η ελάχιστη περιεκτικότητα σε ολική ξηρά ουσία κακάο είναι 32 % και σε αποβουτυρωμένο ξηρό κακάο 8 % και , αφ’ ετέρου , από λεπτοαλεσμένα φουντούκια σε αναλογία τέτοια , ώστε 100 γραμμάρια του προϊόντος να περιέχουν τουλάχιστον 20 γραμμάρια και το πολύ 40 γραμμάρια φουντούκια .
Επί πλέον είναι δυνατόν να προστεθούν :
- γάλα ή ουσίες που προέρχονται από τη μερική ή ολική αφυδάτωση του πλήρους γάλατος ή του μερικώς ή ολικώς αποβουτυρωμένου γάλατος σε αναλογία τέτοια ώστε το τελικό προϊόν να μην περιέχει άνω του 5 % κατά βάρος ολική ξηρά ουσία προελεύσεως γάλατος , από το οποίο λίπος γάλατος σε ανώτατο όριο 1,25 % ,
- αμύγδαλα , φουντούκια και καρύδια , ολόκληρα ή τεμαχισμένα σε αναλογία τέτοια , ώστε το βάρος των προσθηκών αυτών , προστιθέμενο σε εκείνο των λεπτοαλεσμένων φουντουκιών , να μην υπερβαίνει τα 60 % του ολικού βάρους του προϊόντος . » .
Άρθρο 2
Μέσα σε προθεσμία ενός έτους που υπολογίζεται από την κοινοποίηση της παρούσας οδηγίας , τα Κράτη Μέλη τροποποιούν , εφ’ όσον χρειάζεται , τις νομοθεσίες τους για να συμμορφωθούν με την παρούσα οδηγία και πληροφορούν αμέσως την Επιτροπή περί τούτου .
Η ούτω τροποποιημένη νομοθεσία εφαρμόζεται κατά τρόπο ώστε :
- να επιτρέπεται το εμπόριο των προϊόντων που είναι σύμφωνο με την παρούσα οδηγία , δύο έτη μετά την κοινοποίηση .
- να απαγορεύεται το εμπόριο των προϊόντων που δεν είναι σύμφωνο με την παρούσα οδηγία , τρία έτη μετά την κοινοποίηση .
Άρθρο 3
Η παρούσα οδηγία απευθύνεται στα Κράτη Μέλη .
Έγινε στο Λουξεμβούργο , στις 29 Ιουνίου 1978 .

Labels: 0
17
15